Formel 1-sesongen 2011

Formel 1-sesongen 2011 var den 62. sesongen av FIAs Formel 1-verdensmesterskap. Sesongen var opprinnelig planlagt med 20 løp og sesongstart den 27. mars i Bahrain og finale i Brasil den 27. november. På grunn av uroligheter i Bahrain ble imidlertid dette løpet kansellert, og sesongen ble dermed på 19 løp, med sesongstart 27. mars i Australia i stedet. Verdensmesterskapet for førere ble vunnet Red Bull-føreren Sebastian Vettel, som tok sitt andre mesterskap på rad. Red Bull vant også konstruktørmesterskapet.

Oppsummering av sesongen

Løpskalender og resultatsammendrag 
16. april 2010 bekreftet Bernie Ecclestone at det ville være 20 løp i 2011, alle løpene fra 2010-sesongen pluss det nye Indias Grand Prix. En foreløpig løpskalender ble offentliggjort 8. september 2010, som ble bekreftet 3. november 2010. Dette ble senere revidert til nitten løp i og med utsettelsen og senere kanselleringen av Bahrains Grand Prix.

Kalenderendringer 
 Bahrains Grand Prix var opprinnelig planlagt å være åpningsrennet for sesongen den 13. mars, men ble avlyst av arrangørene på bakgrunn av opprøret i landet. En endelig avgjørelse om hvorvidt løpet skulle omberammes til senere på året eller kanselleres måtte gjøres innen 3. juni. På dette møtet vedtok World Motor Sport Council (WMSC) enstemmig å gjeninnsette løpet på kalenderen, med ny løpsdato satt til 30. oktober 2011. For å muliggjøre endringen ville Indias Grand Prix måtte bli flyttet til å bli sesongens siste løp i desember. FOTA motsatte seg imidlertid endringen. En uke etter at WMSC vedtok å sette løpet tilbake på kalenderen, trakk arrangørene av Bahrains Grand Prix offisielt sin søknad om å få løpet gjeninnsatt. Indias Grand Prix ble deretter gjeninnsatt på sin opprinnelige dato.
 Tysklands Grand Prix flyttet fra Hockenheimring til Nürburgring, i samsvar med avtalen mellom de to banene om å veksle på å arrangere løpet.
 I 2011-sesongen ble det nye løpet Indias Grand Prix lagt til kalenderen. Den nybygde banen, som opprinnelig ble kalt Jaypee Group Circuit, ble offisielt omdøpt til Buddh International Circuit i april 2011.

Regelendringer 
 107%-regelen vil bli gjeninnført i 2011. Førere som setter en tid som er utenfor 107% av den raskeste tiden i den første delen av kvalifiseringen (Q1), vil ikke få lov til å stille til start. Eksempel: Om den raskeste tiden er på 1 minutt og 40 sekunder, vil alle som setter tider over 1 minutt og 47 sekunder bli nektet å stille til start.

Konstruktører og førere 
Følgende konstruktører og førere konkurrerte i Formel 1-verdensmesterskapet i 2011.

Noter til tabellene:
  - Alle motorer var 2,4-liters V8-motorer.
  - Testførere i kursiv deltok på første treningsomgang på fredag før enkelte løp.

Konstruktørendringer 
 Sauber fikk tillatelse til å fjerne BMW fra navnet etter 2010-sesongen, og het Sauber F1 Team fra og med 2011.
 Lotus Racing fikk tillatelse til å bytte navn til Team Lotus, navnet til det opprinnelige Lotus-laget. De skal også bytte leverandører av motor (fra Cosworth til Renault), girkasser og hydrauliske systemer (begge fra X-Trac til Red Bull Technology).
 Det russiske sportsbilmerket Marussia kjøpte deler av Virgin Racing, og laget ble omdøpt til Marussia Virgin Racing til 2011-sesongen.
 Lotus Cars ble ny hovedsponsor til Renault F1, og laget vil bli omdøpt til Lotus Renault GP. Laget har også byttet ut sin tidligere franske lisens mot en britisk, noe som vil føre til at den britiske nasjonalsangen vil bli spilt dersom laget vinner et løp. Grunnen til dette er at laget er basert i Storbritannia, Lotus er nå en del av laget og Renault har gått over å kun være motorleverandør.

Dekkleverandør 
 Pirelli ble den nye dekkleverandøren i Formel 1 etter at Bridgestone trakk seg ut etter 2010-sesongen. Kontrakten strekker seg over tre år, frem til slutten av 2013-sesongen.

Sluttresultater 2011 
Poeng ble gitt til de første ti plassene i hvert løp med henholdsvis 25, 18, 15, 12, 10, 8, 6, 4, 2 og 1 poeng.

Førermesterskapet 

Noter til tabellene:
  - Føreren brøt løpet, men ble klassifisert ettersom han hadde fullført over 90% av løpsdistansen.

Konstruktørmesterskapet

Referanser

Eksterne lenker